ಪೊಗರು (ಚಲನಚಿತ್ರ)

ಪೊಗರು 2021 ರ  ಕನ್ನಡ ಭಾಷೆಯ ಆಕ್ಷನ್ ಡ್ರಾಮಾ ಚಿತ್ರವಾಗಿದ್ದು, ಅರುಣ್ ಬಾಲಾಜಿ ಅವರು ಬರೆದು  ನಂದ ಕಿಶೋರ್ ನಿರ್ದೇಶಿಸಿದ್ದಾರೆ. ಇದನ್ನು   ಬಿ ಕೆ ಗಂಗಾಧರ್ ನಿರ್ಮಿಸಿದ್ದಾರೆ. ಚಿತ್ರದಲ್ಲಿ ಧ್ರುವ ಸರ್ಜಾ ಮತ್ತು ರಶ್ಮಿಕಾ ಮಂದಣ್ಣ ಅವರೊಂದಿಗೆ ಚಿಕ್ಕಣ್ಣ, ಪಿ. ರವಿಶಂಕರ್, ಪವಿತ್ರಾ ಲೋಕೇಶ್,  ರಾಘವೇಂದ್ರ ರಾಜ್‌ಕುಮಾರ್,  ಸಂಪತ್ ರಾಜ್, ಧನಂಜಯ್, ಕೈ ಗ್ರೀನ್, ಮಾರ್ಗನ್ ಅಸ್ಟೆ ಪೋಷಕ ಪಾತ್ರಗಳಲ್ಲಿ ನಟಿಸಿದ್ದಾರೆ. ಚಂದನ್ ಶೆಟ್ಟಿ ಮತ್ತು ಗುಮ್ಮಿನೇನಿ ವಿಜಯ್ ಧ್ವನಿಸುರುಳಿ ಸಂಯೋಜಿಸಿದ್ದರೆ, ವಿ.ಹರಿಕೃಷ್ಣ ಹಿನ್ನೆಲೆ ಸಂಗೀತ ಸಂಯೋಜಿಸಿದ್ದಾರೆ. ಛಾಯಾಗ್ರಹಣ ಮತ್ತು ಸಂಕಲನವನ್ನು ಕ್ರಮವಾಗಿ ವಿಜಯ್ ಮಿಲ್ಟನ್ ಮತ್ತು ಮಹೇಶ್ ಎಸ್ ನಿರ್ವಹಿಸಿದ್ದಾರೆ. ಚಿತ್ರವನ್ನು ಕನ್ನಡ ಮತ್ತು ತೆಲುಗು ದ್ವಿಭಾಷಾ ಚಿತ್ರವಾಗಿ ಯೋಜಿಸಲಾಗಿತ್ತು, ಆದರೆ ನಂತರ ತೆಲುಗು ಆವೃತ್ತಿಯನ್ನು ಕೈಬಿಡಲಾಯಿತು ಮತ್ತು ತಮಿಳು ಮತ್ತು ತೆಲುಗು ಎರಡರಲ್ಲೂ ಡಬ್ಬಿಂಗ್ ಆವೃತ್ತಿಯನ್ನು ಬಿಡುಗಡೆ ಮಾಡಲಾಯಿತು. ಚಿತ್ರದ ತಮಿಳು ಡಬ್ಬಿಂಗ್ ಆವೃತ್ತಿಗೆ ಸೆಮ್ಮ ತಿಮಿರು ಎಂದು ಹೆಸರಿಡಲಾಗಿದೆ. ಇದು ನಂತರ  ಹಿಂದಿಯಲ್ಲಿ  ಅದೇ ಹೆಸರಿನಲ್ಲಿ  RKD ಸ್ಟುಡಿಯೋವು ಡಬ್ ಮಾಡಿತು. ಇದು ಮಿಶ್ರ ವಿಮರ್ಶೆಗಳನ್ನು ಪಡೆಯಿತು,

 ಪಾತ್ರವರ್ಗ 

 ಪಿ ರಾಮಕೃಷ್ಣ ಶಿವನಾಗಿ ಧ್ರುವ ಸರ್ಜಾ
 ಗೀತಾ ಪಾತ್ರದಲ್ಲಿ ರಶ್ಮಿಕಾ ಮಂದಣ್ಣ
 ಜೆಬಿ ಪಾತ್ರದಲ್ಲಿ ಸಂಪತ್ ರಾಜ್
 ಧನಂಜಯ್
 ಶಿವನ ಗೆಳೆಯನಾಗಿ ಚಿಕ್ಕಣ್ಣ
 ರಾಘವೇಂದ್ರ ರಾಜ್‌ಕುಮಾರ್ ಶಿವನ ಶಿಕ್ಷಕ/ಗುರುವಾಗಿ
 ಶಿವನ ತಾಯಿಯಾಗಿ ಪವಿತ್ರಾ ಲೋಕೇಶ್
 ಪಿ ರಾಮಕೃಷ್ಣ ಶಿವ ಅವರ ಮಲತಂದೆಯಾಗಿ ಪಿ.ರವಿ ಶಂಕರ್
 ರಾಜ್ ದೀಪಕ್ ಶೆಟ್ಟಿ
 ಕೈ ಗ್ರೀನ್
 ಕುರಿ ಪ್ರತಾಪ್
 ಬುಲೆಟ್ ಪ್ರಕಾಶ್
 ಮೋರ್ಗನ್ ಆಸ್ಟೆ
 ಧರ್ಮ(ನಟ) ಇನ್ಸ್ ಪೆಕ್ಟರ್ ಆದಿತ್ಯನಾಗಿ
 ಶಿವನ ಮಲತಂಗಿಯಾಗಿ ಮಯೂರಿ ಕ್ಯಾತರಿ
 ಶಿವನ ಅಜ್ಜಿಯಾಗಿ ಗಿರಿಜಾ ಲೋಕೇಶ್
 ಕರಿ ಸುಬ್ಬು
 ಜಾನ್ ಲ್ಯೂಕಾಸ್
 ಜೋ ಲಿಂಡರ್
 ಶಂಕರ್ ಅಶ್ವಥ್ ಗೀತಾ ತಂದೆಯಾಗಿ

 ಚಿತ್ರಸಂಗೀತ 
ಚಂದನ್ ಶೆಟ್ಟಿ ಹಾಡುಗಳಿಗೆ ಸಂಗೀತ ನೀಡಿದ್ದಾರೆ. 14 ಫೆಬ್ರವರಿ 2021 ರಂದು ದಾವಣಗೆರೆಯಲ್ಲಿ ಮಾಜಿ ಸಿಎಂ ಸಿದ್ದರಾಮಯ್ಯ ಮುಖ್ಯ ಅತಿಥಿಯಾಗಿ ಚಿತ್ರದ ಆಡಿಯೋ ಬಿಡುಗಡೆಯಾಗಿದೆ.

 ಬಿಡುಗಡೆ 
ಚಲನಚಿತ್ರವನ್ನು 24 ಮಾರ್ಚ್ 2020 ರಂದು ಬಿಡುಗಡೆ ಮಾಡಲು ನಿರ್ಧರಿಸಲಾಗಿತ್ತು, ಆದರೆ ಭಾರತದಲ್ಲಿ COVID-19 ಲಾಕ್‌ಡೌನ್ ಮಧ್ಯೆ ಮುಂದೂಡಲಾಯಿತು. ಇದು 19 ಫೆಬ್ರವರಿ 2021 ರಂದು ಕನ್ನಡದಲ್ಲಿ, ತೆಲುಗು ಮತ್ತು ತಮಿಳಿನಲ್ಲಿ ( ಸೆಮ್ಮ ತಿಮಿರು ಎಂಬ ಶೀರ್ಷಿಕೆ ) ಡಬ್ಬಿಂಗ್ ಆವೃತ್ತಿಗಳೊಂದಿಗೆ ಬಿಡುಗಡೆಯಾಯಿತು. ತಮಿಳು ಆವೃತ್ತಿಯನ್ನು OTT ಪ್ಲಾಟ್‌ಫಾರ್ಮ್‌ನಲ್ಲಿ 26 ಮಾರ್ಚ್ 2021 ರಂದು   ಬಿಡುಗಡೆ ಮಾಡಲಾಯಿತು. ಚಿತ್ರದ ಹಿಂದಿಯಲ್ಲಿನ ಡಬ್ ಆವೃತ್ತಿಯು ಯೂಟ್ಯೂಬ್  ನಲ್ಲಿ 25 ಏಪ್ರಿಲ್ 2021ರಂದು ಬಿಡುಗಡೆಯಾಯಿತು.

 ಗಲ್ಲಾಪೆಟ್ಟಿಗೆಯಲ್ಲಿನ ಗಳಿಕೆ 
ಚಿತ್ರವು 100% ಆಕ್ಯುಪೆನ್ಸಿಯೊಂದಿಗೆ ಪ್ರಾರಂಭವಾಯಿತು ಮತ್ತು  2 ದಿನಗಳಿಂದ.  ಸಕ್ಸಸ್ ಮೀಟ್ ನಲ್ಲಿ ನಿರ್ಮಾಪಕರು ಚಿತ್ರ  6 ದಿನಗಳಲ್ಲಿ. ಈ ಚಿತ್ರವು ತಮಿಳು ಮತ್ತು ತೆಲುಗು ಆವೃತ್ತಿಗಳಲ್ಲಿ ವಿಫಲವಾಯಿತು ಆದರೆ ಕನ್ನಡ ಆವೃತ್ತಿಯಲ್ಲಿ ವಾಣಿಜ್ಯಿಕವಾಗಿ ಯಶಸ್ವಿಯಾಯಿತು. 

 ವಿವಾದಗಳು 
'ಕರಾಬು' ಶೀರ್ಷಿಕೆಯ ಹಾಡಿನ ವೀಡಿಯೊದಲ್ಲಿ ನಾಯಕ ಮತ್ತು ಅವನ    ಗೂಂಡಾಗಳು ನಾಯಕಿಗೆ (ರಶ್ಮಿಕಾ ಮಂದಣ್ಣ ) ಕಿರುಕುಳ ನೀಡುತ್ತಿರುವಂತೆ ತೋರುತ್ತಿದೆ. ಈ ವೀಡಿಯೋವು ತೀವ್ರ ವಿವಾದಕ್ಕೆ ಕಾರಣವಾಯಿತು.  ಧ್ರುವ ಸರ್ಜಾ ನಿರ್ವಹಿಸಿದ ಪಾತ್ರವು ವೀಡಿಯೊದ ಉದ್ದಕ್ಕೂ ಆಕೆಯನ್ನು ಅನುಚಿತವಾಗಿ ಸ್ಪರ್ಶಿಸುತ್ತದೆ. ಇದಕ್ಕೆ ಆಕೆಯ ಅನುಮತಿ ಇಲ್ಲದಿರುವುದು ಸ್ಪಶ್ಟವಾಗಿ ಗೋಚರವಾಗುತ್ತದೆ. ಆಕೆಯ ಗಮನವನ್ನು ಸೆಳೆಯಲು ಬೈಕ್‌ಗಳಿಗೆ ಬೆಂಕಿ ಹಚ್ಚುವುದು ಮತ್ತು ಬೀದಿಗಳಲ್ಲಿ ಚಾಕುವಿನಿಂದ ಅವಳನ್ನು ಬೆದರಿಸುವುದು ಮುಂತಾದ ಹಿಂಸಾತ್ಮಕ ದೃಶ್ಯಗಳು ಇದ್ದವು, ಆದರೆ ಅವನ ಬೆಂಬಲಿಗ ಗೂಂಡಾಗಳು  ಆಕೆಯನ್ನು ಹೆದರಿಸಲು ಇಂಥವನ್ನು  ಮಾಡುವಂತೆ ಹುರಿದುಂಬಿಸುತ್ತಲೇ ಇರುತ್ತಾರೆ, ಈ ವೀಡಿಯೋವು   ಕಿರುಕುಳ ಮತ್ತು ಈವ್-ಟೀಸಿಂಗ್ ಅನ್ನು ವೈಭವೀಕರಿಸುತ್ತಿರುವಂತೆ ತೋರುತ್ತಿದೆ ಮತ್ತು ಮಾಧ್ಯಮಗಳಲ್ಲಿ ಮಹಿಳಾ ಹಕ್ಕುಗಳ ಕಾರ್ಯಕರ್ತರು ಅದನ್ನು ತೀವ್ರವಾಗಿ ಟೀಕೆ ಮಾಡಿದ್ದಾರೆ. ಈ ಹಿಂದೆ 'ಮಹಿಳಾ ಕಿರುಕುಳ'ವನ್ನು ಪ್ರಮುಖ ಕಥಾವಸ್ತುವಾಗಿಟ್ಟುಕೊಂಡು ತೆಲುಗು ಚಿತ್ರ ಡಿಯರ್ ಕಾಮ್ರೇಡ್ ಮಾಡಿದ್ದ ಈ ನಟಿ, ಅಂತಹ ಚಿತ್ರಕ್ಕೆ ಸಹಿ ಹಾಕಿದ್ದಕ್ಕಾಗಿ ಟೀಕೆಗೆ ಗುರಿಯಾದರು, ಅವರು ಕೇವಲ ಹಣಕ್ಕಾಗಿ ಹಾಗೆ ಮಾಡಿದ್ದಾರೆ ಎಂದು ಆರೋಪಿಸಲಾಯಿತು. ಈವ್ ಟೀಸಿಂಗ್ ಬಗ್ಗೆ ನಿರ್ದೇಶಕರ ವಿರುದ್ಧ ಪೊಲೀಸ್ ದೂರು  ಕೂಡ  ದಾಖಲಾಯಿತು. "ಹಾಡಿನಲ್ಲಿ, ನಾಯಕ ಧ್ರುವ ಸರ್ಜಾ ಅವರು  ರಶ್ಮಿಕಾ ಮಂದಣ್ಣ ಅವರಿಗೆ  ಚಾಕುಗಳನ್ನು ತೋರಿಸುವ ಮೂಲಕ ಆಕೆಯ ಹೃದಯವನ್ನು ಗೆಲ್ಲಲು ಪ್ರಯತ್ನಿಸುತ್ತಿದ್ದಾರೆ, ಆಕೆ ನಡೆಯುವಾಗ ವಾಹನಗಳನ್ನು ಧ್ವಂಸಗೊಳಿಸುತ್ತಾರೆ, ಅವರನ್ನು ಹಿಡಿದುಕೊಂಡು ಪುಲ್-ಅಪ್ ಮಾಡುತ್ತಾರೆ" ಎಂದು ಅದರಲ್ಲಿ ಹೇಳಲಾಗಿದೆ.

ಚಿತ್ರವು ಬಿಡುಗಡೆಯಾದ ಸ್ವಲ್ಪ ಸಮಯದ ನಂತರ ಮತ್ತೊಂದು ವಿವಾದವು ಹುಟ್ಟಿಕೊಂಡಿತು,  ಚಿತ್ರವು ಬ್ರಾಹ್ಮಣ ಪುರೋಹಿತರನ್ನು ಅವಮಾನಿಸುತ್ತದೆ ಎಂದು ಆರೋಪಿಸಲಾಯಿತು. ವಿವಾದ ಎದ್ದ ನಂತರ, ನಿರ್ದೇಶಕ ಕಿಶೋರ್ ಈ ದೃಶ್ಯಗಳನ್ನು ತೆಗೆದುಹಾಕಲಾಗುವುದು ಮತ್ತು ಮರು-ಬಿಡುಗಡೆಗಾಗಿ ಚಿತ್ರಕ್ಕೆ ತಕ್ಕಂತೆ ಎಡಿಟ್ ಮಾಡಲಾಗುವುದು ಎಂದು ಹೇಳಿದರು. ೨೬ ಫೆಬ್ರುವರಿ ೨೦೨೧ ರಂದು ಮರು ಬಿಡುಗಡೆಮಾಡಲು ೧೪ ವಿವಾದಾತ್ಮಕ ದೃಶ್ಯಗಳನ್ನು   ತೆಗೆದು, ೮ ನಿಮಿಷಗಳ ಹೊಸ ದೃಶ್ಯಗಳನ್ನು ಸೇರಿಸಲಾಯಿತು.

 ಉಲ್ಲೇಖಗಳು 

 ಬಾಹ್ಯ ಕೊಂಡಿಗಳು 



ವರ್ಗ:Pages with non-numeric formatnum arguments
ವರ್ಗ:ಕನ್ನಡ ಚಲನಚಿತ್ರಗಳು
ವರ್ಗ:ವರ್ಷ-೨೦೨೧ ಕನ್ನಡಚಿತ್ರಗಳು